Tashkil topishi
---------------

"Zamin" xalqaro jamoat fondi 2020-yil 25-iyunda oʻz instagram tarmogʻida fondning ochilganligini eʼlon qiladi Qalampir.uz sayti: „"Zamin" fondining rasmiy sahifasida qayd etilishicha, Ziroat Mahmudovna Mirziyoyeva ushbu fondning vasiylik kengashi raisi. Adliya vazirligi huzuridagi Yuristlar malakasini oshirish markazining "Xalqaro huquq va inson huquqlari" kafedrasi mudiri, yuridik fanlar doktori Lola Abduvohidovna Saidova esa vasiylik kengashi raisining oʻrinbosari oʻlaroq faoliyat yuritadi.Oʻrmon xoʻjaligi davlat qoʻmitasi huzuridagi ilmiy-tadqiqot instituti loyiha rahbari, qishloq xoʻjaligi fanlari doktori Zinoviy Bogdanovich Novitskiy va Respublika ixtisoslashtirilgan pediatriya ilmiy-amaliy tibbiyot markazi direktorining davolash ishlari boʻyicha oʻrinbosari,  bosh shifokor, tibbiyot fanlari doktori Abdumannop Abdumajidovich Abduqayumovni vasiylik kengashi a’zolari qatorida koʻrish mumkin. Ushbu xalqaro jamoat fond direktori lavozimi Tamila Anvarovna Aliyevaga yuklatilgan", - deya xabar beradi.

Maqsadi
-------

Fondning maqsadi – mamlakatning barqaror rivojlanishi va aholi turmush darajasini oshirishga hissa qoʻshish.

"Zamin" fondining faoliyati uzoq muddatli, strategik ahamiyatga ega va barqaror loyihalardan iborat  4 yoʻnalishga asoslangan:

* — atrof-muhitni muhofaza qilish yoʻlida hamkorlik;
* — havo ifloslanishini monitoring qilish, tuproq unumdorligini tiklash va ichimlik suvi bilan ta’minlash boʻyicha loyihalarni qoʻllab-quvvatlash;
* — ijtimoiy rivojlanishga innovatsion ishlanmalarni tatbiq qilish va ijtimoiy sohadagi loyihalarni moliyalashtirish;
* — eshitish qobiliyati zaif bolalarning yashash sharoiti va ta’lim sharoitlarini yaxshilash.

Loyihalari
----------

### Atmosfera havosi ifloslanishi monitoringini avtomatlashtirish

Loyiha doirasida:

• Oʻzgidrometning barcha mintaqaviy laboratoriyalari yagona tizimga birlashtirildi;

• onlayn platforma ishga tushirildi (monitoring.meteo.uz veb-sayti va AirUz mobil ilovasi);

• xalqaro standartlar uygʻunlashtirildi.
Toshkent shahrida "Horiba" kompaniyasining havoni avtomatik ravishda monitoring qiluvchi ikkita stansiyasi oʻrnatildi va mutaxassislar uchun tegishli oʻquv seminarlari oʻtkazildi

### "Eshitish qobiliyati zaif bolalar uchun taʼlimni rivojlantirish" dasturi

"Zamin Education" sinfi – eshitish qobiliyati zaif bolalar uchun axborot texnologiyalari oʻquv-resurs markazi Muhammad al-Xorazmiy nomidagi ixtisoslashtirilgan IT-maktabda ochildi.Loyiha IT-maktab bilan hamkorlikda "Zamin" fondining "Eshitish qobiliyati zaif bolalar uchun taʼlimni rivojlantirish" dasturi doirasida amalga oshirildi.Sinfda eshitish qobiliyati zaif bolalarga taʼlim uchun barcha zarur sharoitlar yaratildi, darslarni oʻzlashtirishga yordamchi uskuna — FM-tizimi oʻrnatildi va har bir oʻquvchiga individual eshitish apparatlari topshirildi.Ixtisoslashtirilgan maktab-internatlarning 36 nafar oʻquvchilari axborot texnologiyalari, grafik dizayn va ingliz tili yoʻnalishlarida taʼlim oladilar, oʻquv dasturi yakunida amaliy koʻnikmalar va tegishli sertifikatlarga ega boʻladi.

### Xavfsiz yordam

""Xavfsiz yordam" loyihasi natijasida Oʻzbekistonning barcha viloyatlaridan moliyaviy yordamga muhtoj boʻlgan ayollarga 1 000 000 soʻmlik mablagʻi yuklangan 5 000 dona kartalar tarqatiildi.

⠀

Eslatib oʻtamiz, „Zamin" xalqaro jamoat fondi oʻz loyihalari mablagʻlarining bir qismini, juda ogʻir vaziyatlarda muhtoj ayollar va oilalarni qoʻllab-quvvatlashga yoʻnaltirdi.

⠀

Muhtojlarga yordam koʻrsatishda imkoniyatini taqdim etgani uchun loyihaga minnatdorchilik bildiramiz. Quyidagi hamkorlarimizga tashakkurimizni yetkazamiz:

— Ichki ishlar vazirligi

— Mahalla va oilani qoʻllab-quvvatlash vazirligi

— AT „Aloqabank"

— ATB „Kapitalbank"

— YUPM „Uzcard" ", - deydi „Zamin" fondi oʻz rasmiy sahifasida.

### Eco-schools Uzbekistan

"Zamin" fondining „Eco-schools Uzbekistan" loyihasi doirasida Muhammad al-Xorazmiy nomidagi ixtisoslashtirilgan IT maktabida 4-noyabrdan 9-noyabrgacha gibrid tarzda Eko-IT oromgohi oʻtikazildi. Oromgoh ishida butun Oʻzbekistondan 22 ta maktab oʻquvchilari va pedagoglari ishtirok etdi.

Eko-IT oromgohining dasturi xilma-xil: xalqaro ekspertlarning ma’ruzalari, insonning tabiatga ta’siri toʻgʻrisidagi amaliy seminarlar, mustaqil tadqiqotlar oʻtkazish, maishiy va issiqxona sharoitlarida „aqlli sugʻorish" orqali suvni tejash boʻyicha smart-yechimlarni ishlab chiqish, qogʻoz va plastikni qayta ishlash boʻyicha mahorat saboqlari, suv tozalash ob’ekti, havoni monitoring qilish stansiyasi, chiqindi poligoniga ekskursiyalar va koʻplab boshqa tadbirlar.  

Maktab oʻquvchilarini havo va tuproq ifloslanishi sharoitida Oʻzbekiston suv resurslaridan oqilona foydalanishga oʻrgatish, chiqindi poligonlari paydo boʻlishiga olib keluvchi haddan ortiq iste’mol qilish muammosi, koʻkalamzorlashtirishni toʻgʻri tashkil etishga katta e’tibor qaratildi. 

Eko-IT oromgohi doirasida ekofaollar ushbu muammolarning yechimiga qaratilgan amallarni bajardilar. 

Eko-IT oromgohining hamkorlari: Xalq ta’limi vazirligi, Prezident ta’lim muassasalari agentligi, Yoshlar ishlari agentligi, BMT Taraqqiyot dasturi, FAO. Oromgohning yopilish marosimida fond vasiyliy kengashi raisi Ziroatxon Mirziyoyeva:"— Ona zaminimizning kelajagi – hammamizniki, unga har birimiz javobgarmiz. Bugun atrof-tabiatga mehr berib, asrab-avaylasak, ertaga sayyoramiz gullab-yashanaydi. Va bunda sizning katta hissangiz boʻladi!",-deydi.

Manbalar
--------

1. ↑   (25.06.2020). Qaraldi: 10-noyabr 2022-yil.
2. ↑   (23-aprel 2020-yil). Qaraldi: 10-noyabr 2022-yil.
3. ↑   (21.10.2020). Qaraldi: 10-noyabr 2022-yil.
4. ↑   (6-noyabr 2020-yil). Qaraldi: 10-noyabr 2022-yil.
5. ↑   (09.11.2022). Qaraldi: 10-noyabr 2022-yil.